Pápai Járási Hivatala

TOP-5.1.2.-15 Helyi foglalkoztatási együttműködések

**Tájékoztató**

**a** **TOP-5.1.1.-15 Megyei szintű foglalkoztatási megállapodások, foglalkoztatási- gazdaságfejlesztési együttműködések, TOP-5.1.2.-15 Helyi foglalkoztatási együttműködések, valamint TOP-6.8.2.-15 Helyi foglalkoztatási együttműködések a megyei jogú város területén és várostérségében elnevezésű munkaerőpiaci programból nyújtható** **(ajánlott és elfogadott) munkaerőpiaci képzés támogatásáról**

**1. A támogatás célja az elhelyezkedés esélyeinek növelése.**

**2**. **Kizárólag olyan képzés finanszírozható, amely a paktum szerinti keresleten alapul és szerepel az illetékes állami foglalkoztatási szervként eljáró Pest Megyei Kormányhivatal képzési jegyzékében.**

Támogatható az állami foglalkoztatási szervként eljáró járási hivatal által felajánlott vagy elfogadott képzés az Európai Unió által támogatott TOP-5.1.1.-15 Megyei szintű foglalkoztatási megállapodások, foglalkoztatási- gazdaságfejlesztési együttműködések, TOP-5.1.2.-15 Helyi foglalkoztatási együttműködések, valamint TOP-6.8.2.-15 Helyi foglalkoztatási együttműködések a megyei jogú város területén és várostérségében elnevezésű munkaerőpiaci program résztvevői esetében.

**3.** **Képzésben résztvevők támogatásának módjai, mértéke**

Képzési támogatásként nyújtható:

* keresetpótló juttatás
* és a képzéssel kapcsolatos alábbi költségek részben vagy egészben történő megtérítése adható:
	+ képzési költség és a vizsga díja, továbbá a képzéshez kapcsolódó
	+ helyi, illetőleg helyközi utazás költségének megtérítése
	+ étkezési költségtérítés (napi hat órát meghaladó helyszíni elfoglaltságot jelentő napokra)
	+ szállásköltség térítése
	+ gyermekfelügyelet költségtérítése
	+ hozzátartozó gondozásának költségtérítése

A képzési támogatást az elméleti és gyakorlati képzés és a képzés befejezését követő első záró vizsgára történő felkészülés időtartamára, továbbá ezen vizsga napjára kell biztosítani.

**4.** **Utazási költségtérítés**

A képzésben résztvevő utazási költségei 100%-os mértékben téríthetők.

**5**. **Támogatható képzések**

Támogathatók a foglalkoztatás elősegítéséről és a munkanélküliek ellátásáról szóló 1991. évi IV. törvény (a továbbiakban: Flt.) 14. §-ában, valamint a foglalkoztatást elősegítő támogatásokról, valamint a Munkaerő-piaci Alapból foglalkoztatási válsághelyzetek kezelésére nyújtható támogatásról szóló 6/1996. (VII. 16.) MüM rendelet 1–2. §-ában felsorolt képzések:

1. a szakképzésről szóló 2011. évi CLXXXVII. törvény 3. § (1) bekezdésében, a 3. § (2) bekezdés b)-c) pontjában, valamint 3. § (3) bekezdés a) pontjában meghatározott szakmai képzés,
2. szakképzés megkezdéséhez szükséges alapismereteket nyújtó oktatás,
3. pályaorientáló és álláskeresési ismeretek oktatása,
4. a szakképesítéssel rendelkezők számára államilag elismert nyelvvizsga megszerzésére irányuló képzés,
5. közúti járművek vezetésére jogosító vezetői engedély [C, D, E kategóriára, valamint e kategóriáknak a közúti közlekedési igazgatási feladatokról, a közúti közlekedési okmányok kiadásáról és visszavonásáról szóló 326/2011. (XII. 28.) Korm.rendelet 2. számú mellékletében meghatározott alkategóriáira és kombinált kategóriáira],

mezőgazdasági vontató vezetésére jogosító járművezetői igazolvány, továbbá járművezetői engedély (II. kategóriára és trolibuszra érvényesítve), tehergépkocsi és autóbuszvezetői alap- és továbbképzési képesítés, a veszélyes áruk szállításához szükséges engedély (ADR) kiadásához előírt képzés, továbbá az autóbusszal díj ellenében végzett személyszállításhoz szükséges képzés, és az építőgép-kezelő engedély kiadásához szükséges képzés,

1. vállalkozás indításához és működtetéséhez szükséges kompetenciák megszerzésére indított oktatás, valamint vállalkozói kompetenciákat fejlesztő képzés,
2. a d) pont alá nem tartozó nyelvi képzés, ha az az a) és e) pontban felsorolt képzés részeként valósul meg.

Támogatható a 6/1996. (VII. 16.) MüM rendelet 26/B. § (2)–(3) bekezdésében foglaltak – és az ott részletezett feltételek – szerint a fenti b) ponttól eltérően a szakképzést megalapozó felzárkóztató képzés keretében:

* az általános iskola végzettségének megszerzését biztosító képzés,
* valamint az ezt követő – fenti a) pont szerinti – szakképzés.

Támogatható továbbá a felnőttképzésről szóló 2013. évi LXXVII. törvény 1.§ (2) bekezdésben foglaltak szerinti:

* egyéb szakmai képzés: olyan, államilag el nem ismert szakmai végzettség megszerzésére irányuló képzés, amely valamely foglalkozás, munkakör vagy munkatevékenység végzéséhez szükséges kompetencia megszerzésére, fejlesztésére irányul, és nem hatósági jellegű képzés;
* általános nyelvi képzés: az Európa Tanács Közös Európai Referenciakeretben ajánlott hatfokozatú rendszer szintjeiben megfogalmazott követelmények teljesítésére irányuló, további kimeneti szintekre osztott nyelvi képzés;
* támogatott egyéb nyelvi képzés: bármely szakterületre kiterjedő szaknyelvi képzés;
* támogatott kombinált nyelvi képzés: az általános nyelvi képzés és az egyéb nyelvi képzés egyidejű, egy képzésen belüli összekapcsolásával megvalósuló nyelvi képzés
* egyéb képzés: olyan képzés, amely az általános műveltség növelését, megnevezhető szakképesítéshez, szakmai végzettséghez vagy nyelvi képzettséghez nem köthető kompetenciák fejlesztését célozza, hozzájárul a felnőtt személyiségének fejlődéséhez, a társadalmi esélyegyenlőség és az állampolgári kompetencia kialakulásához.

E képzésekben történő részvétel akkor támogatható, ha a képzés az abban részt vevő személy munkához jutását segíti.

Részletesebb felvilágosításért kérjük, forduljon az állami foglalkoztatási szervként eljáró járási hivatal munkatársaihoz.

Kelt: ……………év ………….hó………nap.

 ……………………………………

 járási hivatal

A tájékoztatót ………………… napon átvettem: ………………………………………… aláírás